cyanic-selkie/wikianc huggingface dataset:
Mimiek
In film
Stil filmkomediante soos Charlie Chaplin, Harold Lloyd, en Buster Keaton het die kuns van mimiek in die teater geleer, maar deur middel van film sou hulle dekades na hul dood steeds 'n groot invloed hê op mimikuste wat in die teater werk. Chaplin is waarskynlik die bes gedokumenteerde mimikus in die geskiedenis.
Bronne
https://www.roodekrans.net/sites/default/files/Mimiek%20opdrag-%20Graad%203%20-%20Groep%201%20vir%2017%20Augustus.pdf (soos op 26 Mei 2019 besigtig)
Pous Innocentius VII
Innocentius VII was die 204de pous van die Rooms-Katolieke Kerk van 1404 tot 1406 in Rome gedurende die Westerse Skisma. Tydens sy bewind het Teenpous Benedictus XIII in Avignon regeer.
Weiße Rose
Ses pamflette
Op 13 Januarie 1943 het 'n toespraak deur die plaaslike Nazi- Gauleiter aan die Universiteit van München gelei tot die eerste studentedemonstrasie teen die Nazi's in München.
Sophie Scholl gooi honderde eksemplare van die pamflet in 'n gang. Broer en suster word gevang deur die opsigter wat lid was van die NSDAP, word daarna in hegtenis geneem en na die hoofkwartier van Gestapo gebring. Christoph Probst is die volgende dag in hegtenis geneem, die res van die groeplede 'n bietjie later. Hans en Sophie het die name van die ander groeplede vir hul ondervraers verswyg.
Verhoor en teregstelling
Op 22 Februarie 1943 is die verhoor van Sophie en Hans Scholl gehou. Regter Roland Freisler, president van die Volksgerichtshof, het spesiaal uit Berlyn gekom om hulle te verhoor. Die verhoor is agter geslote deure gehou en albei is saam met Christoph Probst tot 'n guillotine terregstelling gevonnis. Al drie het beseer by die verhoor opgedaag omdat hulle al etlike dae deur die Gestapo aangerand is in 'n mislukte poging om die name van die ander groeplede uit te vind. Die doodstraf is dieselfde dag uitgevoer. Christoph het sy vriende vaarwel geroep met die woorde "In wenigen Minuten sehen wir uns in der Ewigkeit wieder" (Ons sien mekaar weer oor 'n paar minute in die ewigheid). Hans Scholl se laaste woorde voor sy teregstelling was “Es lebe die Freiheit!” (Lank lewe vryheid!). Op 19 April is Kurt Huber, Willi Graf en Alexander Schmorell ter dood veroordeel.
X-straaldubbelster
Ligte X-straaldubbelster
’n Ligte X-straaldubbelster se begeleidende ster het ’n kleiner massa as die Son en kan ’n hoofreeksster of rooireus wees. Die begeleidende ster se materie vul die ster se Roche-lob (die deel om ’n ster in ’n dubbelsterstelsel waarin materie deur daardie ster se swaartekrag aangetrek word). As die begeleidende ster groter word as sy Roche-lob, sal materie na die kompakte voorwerp oorgedra word.
’n Tipiese ligte X-straaldubbelster stuur feitlik al sy straling uit as X-strale en gewoonlik net so 1% in visuele lig. Hulle is dus van die helderste voorwerpe wat X-strale betref, maar lyk redelik dof vir die mens.
Gladiolus chevalierianus
Gladiolus chevalierianus is 'n meerjarige plant wat tot die genus Gladiolus behoort. Die plant is endemies aan Guinee.
Sekhukhune
Lewensloop
In Mei 1876 verklaar president Thomas François Burgers van die Suid-Afrikaansche Republiek oorlog teen Sekhukhune. Sekhukhune verslaan die Transvaalse leër op 1 Augustus. 'n Volgende aanval van die Lydenburgse Vrijwilligerskorps word ook afgeweer. Op 16 Februarie 1877 teken die twee partye by Botshabêlô 'n vredesverdrag. Sy oorwinnings dra by tot die vertrek van Burgers en die Britse anneksasie van die Republiek in 1877.
Stevie Ryan
Stevie Ryan (2 Junie 1985 – 1 Julie 2017) was 'n Amerikaanse vervaardiger, skryfster, en aktrise. Sy is bekend vir haar rolle in die rolprent John Doe; Diary of a Serial Killer (2015) en in die televisiereekse The Heavy Show (2007) en Sex Ed (2009).
Geskiedenis van Afrikaans
Die geskiedenis van Afrikaans is verweef met die geskiedenis van Nederlands in Suid-Afrika. Die erkenning van Nederlands as amptelike taal, of ook die miskenning van die taal onder Britse gesag, was per definisie 'n erkenning of miskenning van Afrikaans. Daarbenewens het Afrikaans en Nederlands lank in 'n harmonieuse verhouding geleef; in 'n taalsituasie wat as diglossie bekend staan.
Uit die smeltkroes aan die Kaap het nuwe omgangsvariëteite tot stand gekom soos ook elders in die Nuwe Wêreld-lande. Ondersoekers wys daarop dat tussen 1800 en 1875 variëteite gepraat is aan die Kaap, soos suiwer Nederlands, Kaaps-Hollands, Boere-Hollands (of Boere-Afrikaans), Plat-Kaaps, Hottentot-Hollands (of Hottentot-Afrikaans), Slawe-Afrikaans en Vreemdeling-Afrikaans.
Taalondersoekers is van mening dat sommige van hierdie taalvariëteite onderworpe was aan 'n kreoliseringsproses. Dit was veral die variëteite wat deur die laer sosio-ekonomiese klasse gebruik is. Daar is ook taalondersoekers wat van mening is dat Maleis-Portugees as 'n lingua franca gedien het onder hierdie klasse. Die variëteite wat deur die hoër sosio-ekonomiese klasse gebruik is, het egter weinig invloed ervaar van ander tale. Die invloed van vreemde tale op die latere Standaardafrikaans was gering.
Tweede taalbeweging
Op 13 Desember 1905 is die Afrikaanse Taalgenootskap op 'n kongres in Pretoria gestig onder leiding van Gustav Preller. Die doel van die Afrikaanse Taalgenootskap volgens Preller was: "Afrikaans schrijven en spreken, Hollands leren, albei lezen." Op 3 November 1906 is deur die voorstanders van Afrikaans, in Kaapstad, die Afrikaanse Taalvereniging (ATV) gestig, onder leiding van J.H.H. de Waal. Die leuse van die ATV was: "Leer Nederlands, schrijf Nederlands als ge kunt en wilt, maar als ge niet kunt of wilt, schrijf dan niet Engels, maar Afrikaans." Die stigting van die Afrikaanse Taalvereniging en die Afrikaanse Taalgenootskap word beskou as die aanvang van die Tweede Afrikaanse Taalbeweging. Die mondstuk van die ATV, Ons Moedertaal, was die voorloper van Die Huisgenoot en was tot sy oorname deur laasgenoemde in 1915 onder redaksie van prof. Tobie Muller, Gordon Tomlinson en prof. J.J. Smith (in volksmond bekend as die "driemanskap").
Waar D.F. du Toit herhaaldelik verklaar het dat die Eerste Taalbeweging nie 'n stryd was teen Nederlands nie, word die Tweede Taalbeweging gekenmerk deur 'n openlike stryd teen Nederlands. Ook was C.J. Langenhoven van mening dat die hoofstryd nie teen Engels was nie, maar teen Nederlands. Die stryd van Afrikaans teen Nederlands is beskou as 'n stormloop teen die ou orde. Die handhawers van Nederlands in Suid-Afrika is die manne van die ou garde genoem, of alle kerkvaste Afrikaners van die ou stempel, of ook die verroeste remskoene.
Voorstanders van Afrikaans
Die mense wat voorstanders was van Afrikaans as kultuurtaal, het op jag gegaan na Nederlandse taalfoute om daardeur aan te dui dat Afrikaans (lank gelede) ontstaan het en dat Afrikaans nou sterk van Nederlands afwyk. Baie Afrikaners het nou ook aangedui dat hulle volksgenote Nederlands nie regtig magtig was nie. Sommige Afrikaners het voorgegee dat hulle Nederlands nie verstaan nie. Baie Afrikaners het aangedui dat Nederlands te moeilik vir hulle was. Die voorstanders van Afrikaans het gemeen dat 'maklike' Afrikaans beter sou vaar in die kompetisie teen Engels as 'moeilike' Nederlands. Vreemd genoeg het baie Afrikanerouers gemeen dat hulle kinders liewer Engels moes leer, want t Hollandsch komt vanself.
Die voorstanders van Afrikaans as kultuurtaal wou graag 'n eie inheemse kultuurtaal hê. Volgens D.F. Malan sou Nederlands wat in Suid-Afrika op 'n 'gedwonge' en 'onnatuurlike' manier bestaan het, maklik uitgeroei kon word, maar was die Afrikaanse volkstaal onuitroeibaar. By die keuse tussen Nederlands en Afrikaans was Malan verder van mening dat geen volk sy taal kies "op advies van deskundiges nie", maar word 'n volk se taal gebore op die "bodem van die volkshart en volksgeskiedenis".
Die kerk in konflik
Die verbintenis tussen die Nederlandse taal en die Nederduitse Kerke was besonder intiem. Daar is dikwels gepraat van 'de kerktaal' of 'de taal der kerk'. So skryf D.J.P. du Toit in 1904: "De hoeksteen van die Kerk rust op de Hollandsche taal, de kerktaal onzer vaderen". Die Nederlandse Bybel is met groot ontsag en respek bestudeer, en was die taal daarin net so gerespekteer. Die Statebybel was die allerbelangrikste kultuurbron van die Afrikaners. Die Boere was niks anders as verknog aan die 'Boek der Boeke' nie.
Princeton, Indiana
Daar word verfkwasse, horlosies, rubber produkte en gereedskap vervaardig in die stad en met koring, mielies, sojaboontjies en waatlemoene geboer in die distrik.
Eartha Kitt
Filmdebuut
Na bewering het Welles en Kitt tydens die verfilming van Shinbone Alley 'n intieme liefdesverhouding gehad wat aan haar die bynaam "opwindendste vrou ter wêreld" besorg het. In 1958 het sy saam met Sidney Poitier 'n hoofrol in die rolprent The Mark of the Hawk vertolk. Vir die res van die 1950's en vroeë 1960's het Kitt voortgegaan om in rolprente, televisieproduksies en nagklubs op te tree. Sy het in 1964 meegehelp om die Circle Star Theater in San Carlos (Kalifornië) te open. In die sestigers het sy ook die rol van Catwoman in die televisiereeks Batman vertolk nadat Julie Newmar bedank het.
Rosalind Cash
Rosalind Cash (31 Desember 1938 – 31 Oktober 1995) was 'n Amerikaanse aktrise. Sy was bekend vir haar rolle in die rolprente The Omega Man (1971), Uptown Saturday Night (1974), en The Adventures of Buckaroo Banzai Across the 8th Dimension (1984), en in die televisiereeks General Hospital (1963).
Eartha Kitt
Latere jare
Hierdie faset van haar latere optredes is in ten minste een van haar opnames, Thinking Jazz, vasgevang. Thinking Jazz behels 'n reeks optredes met 'n klein jazz-combo wat in die vroeë 1990's in Duitsland aangebied is en waartydens sy sowel bekende liedere soos Smoke Gets in Your Eyes asook stukke soos Something May Go Wrong gedoen het wat geblyk het om meer spesifiek by haar talente aangepas te wees. Een uitgawe van die kompakskyf behels twee bonusopnames - Yesterday, wat sy op 'n wilde, woedende manier voordra, en C'est Si Bon, waarin sy haar rol as sekskat op satiriese en goedmoedige wyse bekyk.
Eeuwige Edik van 1667
Die Eeuwig Edict (Afrikaans: Ewige Edik) is 'n resolusie van 5 Augustus 1667 van die State van Holland en Wes-Friesland (State van Holland) waarin besluit is op die afskaffing van die stadhouerskap in Holland en die politieke funksies wat daarmee saamgaan. Die funksies sou voortaan self uitgevoer word. Die oorblywende ses geweste van die Republiek van die Sewe Verenigde Nederlande is versoek om die stadhouerskap onverenigbaar met die kaptein-generaalskap te verklaar. Raadpensionaris Johan de Witt was ten gunste van die Edik. Die resolusie is slegs 5 dae na die sluit van die Vrede van Breda aangeneem.
Sharks (Verenigde Rugbykampioenskap)
Superrugby
Die volgende tabel som die Sharks se Superrugby-uitslae vir die uitgebreide toernooi van agtien spanne op: ! width="20"|Seisoen ! width="20"|Pos Alg ! width="20"|Pos Groep ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="280"|Notas
Tobie Muller
Universiteitsopleiding
Aan die Victoria-kollege het Muller hom op elke gebied onderskei en sy medestudente het hom dan ook in die hoogste posisies geplaas. Drie jaar nadat hy matriek geslaag het, het hy die B.A.-graad met onderskeiding behaal en hierdeur 'n beurs van £400 verwerf. Terselfdertyd is 'n Rhodes-beurs van £300 aan hom toegeken vir driejarige studie aan die Universiteit van Oxford. Volgens dr. Nienaber het hy toe getoon dat hy "deur en deur 'n Afrikaner was – nie alleen in teorie nie", want hy het die Rhodes-beurs van die hand gewys "omdat hy nie geld kon aanneem van 'n man wie se politiek hy verfoei het nie" en "omdat hy hom nie met die Britse imperialisme kon vereenselwig waarvan C.J. Rhodes vir hom die sinnebeeld was nie". Met hierdie besluit, "waardeur hy ook aansienlike stoflike voordeel prysgegee het, tree die nasietrots en vaderlandsliefde wat steeds sy optrede sou kenmerk, reeds sterk te voorskyn en verwerf hy die agting van tydgenote en selfs van andersdenkendes".
Taalstryder
In 1914 het dr. Muller baanbrekerswerk vir Afrikaans as kanseltaal verrig toe hy die eerste preek in Afrikaans op Stellenbosch lewer. Die verontwaardigde kerkraad het geëis dat hy voortaan in sy preke net Nederlands sou gebruik. Hierop het dr. Muller as predikant bedank. Die vrede is egter herstel met 'n vergelyk waardeur hy slegs by sekere geleenthede vir studente in Afrikaans sou preek. Daarmee is egter die eerste oorwinning teen vooroordeel en konserwatisme behaal.
Peggy Cass
Peggy Cass (21 Mei 1924 – 8 Maart 1999) was 'n Amerikaanse aktrise. Sy was bekend vir haar rolle in die rolprente Auntie Mame (1958), Age of Consent (1969), en If It's Tuesday, This Must Be Belgium (1969), en in die televisiereeks The Hathaways (1961).
Koninkryk van die Nederlande
Die Koninkryk van die Nederlande (Nederlands: Koninkrijk der Nederlanden, Engels: Kingdom of the Netherlands, Wes-Fries: Keninkryk fan de Nederlannen, Papiaments: Reino Hulandes) is 'n soewereine land, wat bestaan uit die outonome land Nederland in Europa met die besondere munisipaliteite Bonaire Saba en Sint Eustatius in die Karibiese See en die outonome lande Aruba, Curaçao en Sint Maarten in die Karibiese See. Die outonome lande is gelykwaardige onderdele van die Koninkryk van die Nederlande. Die staatkundige posisie van die lande is egter verskillend.
Poseidonios
Politieke ampte
In Rhodos, het Poseidonios aktief deelgeneem aan politieke aktiwiteite, en sy hoë aansien blyk uit die posisies wat hy beklee het. Hy het die hoogste publieke amp as een van die Prytaneis (presidente, met 'n ampstermyn van ses maande) van Rhodos beklee. Hy het diens gedoen as ambassadeur te Rome van 87 tot 86 v.C., tydens die eras van Marius en Sulla.
Pongolapoortdam
'n Sluis is in die linkerkant van die damwal aangebring en 'n dubbelbaanpad is bo-or die wal gebou. Vanweë die warm, subtropiese klimaat van die omgewing moes 'n reuse verkoelingsinstallasie tydens die konstruksie van die dam opgerig word sodat die betonmengsel met ys afgekoel kon word ten einde aan die konstruksievereistes te voldoen.
Poseidonios
Filosofie
Hy was die eerste stoïkus om van die gebaande lering af te wyk, dat hartstogte gebrekkige oordeel sou aandui, en het Plato se siening van die siel beaam, naamlik dat die emosies inherent aan die mensenatuur was. Benewens die rasionele fakulteite, het Poseidonios geleer dat die mensesiel oor begeesterde bevoegdhede beskik (toorn, magsug, afguns, ens.), benewens begerige bevoegdhede (verlange na die sinlike en voedsel). Etiek se doelwit sou dan die vernuftige omgang met hierdie passies wees, sodanig dat die rede verhef word tot die dominante bevoegdheid.
Koninkryk van die Nederlande
Wetgewer van die Koninkryk
'n Wat wat deur die wetgewer van die Koninkryk uitgevaardig word en in die hele Koninkryk geldig is, word 'n Rykswet genoem. 'n Voorbeeld van 'n rykswet is die Rijkswet op het Nederlanderschap, wat die nasionaliteit en staatsburgerskap reël. Ook 'n gevolmagtigde minister van Aruba, Curaçao of Sint Maarten kan 'n rykswet indien. As die regerings van Aruba, Curaçao en/of Sint Maarten nie met 'n rykswet saamstem nie, kan die State-Generaal die rykswet nie met 'n gewone meerderheid van 76 stemme aanneem nie, maar is 'n meerderheid van 90 stemme nodig.
Da Nang Internasionale Lughawe
Die Da Nang Internasionale Lughawe (Viëtnamees: Sân bay quốc tế Đà Nẵng) (IATA: DAD, ICAO: VVDN) is 'n groot lughawe naby Da Nang, Vietnam en is die belangrikste lughawe vir binnelandse en buitelandse vlugte in Vietnam. Die lughawe is die grootste op die vasteland van Vietnam, en het in 2008 tot 3 000 000 reisigers hanteer. Dit is die derde belangrikste lughawe in Viëtnam. Die lughawe is 2 km van die sentrum. Dit het twee aanloopbane. Die Franse volk in die 1930's gebou is. in die Viëtnamoorlog, was dit 'n belangrike van die laer van Suid-Viëtnam en die Verenigde State van Amerika. Hierdie lughawe het 'n internasionale vlug na Singapoer, Wuhan, Taipei, Seam Reap en Seoel.
Koninkryk van die Nederlande
Regtspraak
Van uitsprake van die geregshowe is 'n kassasie by die Hoë Raad van die Nederlande moontlik.
Poseidonios
Reputasie en invloed
Op 'n stadium sou geleerdes die invloed van Poseidonios bespeur by byna elke daaropvolgende skrywer, hetsy geregverdigd aldan nie. Vandag blyk Poseidonios erken te word as iemand wat oor 'n ondersoekende, wydtragtende verstand beskik het, in wese nie volkome oorspronklik nie, maar beskikkend oor 'n universele gesigsveld, wat aansluitend by sy onderliggende stoïsynse filosofie, alle sake met hul dryfvere, en alle kennis saamgevat het tot 'n oorkoepelende, verenigde wêreldbeskouing.
Walter Ulbricht
Walter Ulbricht (* 30 Junie 1893 in Leipzig, † 1 Augustus 1973 naby Berlyn) was 'n Duitse kommunistiese politikus. Vanaf 1949 tot sy politieke ontmagtiging in 1971 was hy die beduidendste politikus in die Duitse Demokratiese Republiek (DDR) wat onder sy leiding tot 'n sosialistiese staat ontwikkel het.
Witrenoster
Suidelike witrenoster
'n Volwasse witrenoster het gemiddeld 'n massa van 2 000 – 2 400 kg (bulle) en 1 400 – 1 600 (koeie). Hy het 'n skofhoogte van 1,8 m. Sy voorste horing kan tot 158 cm lank word en sy tweede horing tot 56 cm. As die witrenoster begin storm, kan hy 'n spoed van 40 km/h behaal.
Die wyfie is vir 18 maande dragtig, waarna sy aan 'n enkele kalfie geboorte skenk. Witrenosters het 'n moontlike lewensduur van 45 jaar.
Uitgestorwe in die natuur
Nie alle diere en plante wat dus in dié kategorie val, is noodwendig uitgestorwe of selfs skaars nie. Ameca splendens is byvoorbeeld in die natuur uitgestorwe, maar was 'n ruk lank 'n gewilde vis onder akwariste. Die visse is nou minder in aanvraag en hul voortbestaan word tans bedreig.
Van die reuse-Galápagos-skilpad (Geochelone nigra abingdoni) was net een oor, 'n mannetjie met die naam 'Eensame George', tot met sy dood in Junie 2012. Daar is geglo die skilpad het heeltemal uitgesterf totdat 'n Hongaarse weekdierkundige Eensame George op 1 Desember 1971 op die Galápagos-eiland Pinta gesien het. Hy was sedertdien 'n simbool van bewaringspogings in die algemeen en die Galápagos-eilande in die besonder. Toe hy op 24 Junie 2012 dood is, is weer geglo die spesie het uitgesterf. Kort daarna is 17 hibridiese Galápagos-skilpaaie gevind en daar word nou probeer om die subspesie terug te teel in 'n suiwer vorm. As dit slaag, sal dit die eerste keer wees dat 'n spesie weer voortbestaan nadat dit as "Uitgestorwe" geklassifiseer is.
Sweetpak
'n Sweetpak is 'n stel sportklere bestaande uit 'n broek (oefenbroek) en 'n baadjie met 'n ritssluier. Hoewel dit gemaak is om in te oefen of om na 'n oefening te dra om die liggaam warm te hou, word sweetpakke ook dikwels gedra as vryetydskleding.
Butterworth
Distrik
In die distrik van 684 km2 is die belangrikste landbou bedrywighede veeteelt en die verbouing van mielies. Die inheemse bevolking is hoofsaaklik Fingo's.
Sanofi
Sanofi is 'n Franse transnasionale maatskappy waarvan die aktiwiteite farmaseutika (veral voorskrifmedisyne op die gebied van diabetes, seldsame siektes, veelvuldige sklerose en onkologie) en produkte vir verbruikersgesondheid en inentings insluit.
Sanofi, die voorste Franse maatskappy in navorsing en ontwikkeling, het in 2018 5,894 miljard euro op hierdie gebied belê (17,1% van hul verkope).
2017 Britse Grand Prix
Bande
Bandverskaffer Pirelli het spanne verskaf met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande.
County (Verenigde State)
Die politieke gesag van counties word deur die respektiewelike deelstate vasgelê en varieer grootliks.
Sneeustorting
'n Sneeustorting is 'n groot hoeveelheid sneeu wat teen 'n berg afgly of aftuimel. Dit is soortgelyk aan 'n rotsstorting of 'n modderstorting. Sneeustortings wissel aansienlik in grootte, afhangende van die plaaslike sneeutoestande, maar groot sneeustortings kan hele dorpies toespoel, met aansienlike lewensverlies. Die oorsake van sneeustortings en die faktore wat hul grootte en spoed bepaal is ingewikkeld, en hul voorspelling bly steeds beperk. In Engels staan dit bekend as 'n avalanche.
Cyamon quadriradiatum
Cyamon quadriradiatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Janice Dickinson
Janice Dickinson (gebore 16 Februarie 1955) is 'n Amerikaanse vervaardiger, skryfster, en aktrise. Sy is bekend vir haar rolle in die rolprente Exposed (1983), Wassup Rockers (2005), en Bob Thunder: Internet Assassin (2015), en in die televisiereeks Charmed (1998).
HMS Hood
Die HMS Hood was een van Brittanje se bekendste slagskepe. Nadat hy te water gelaat is gedurende 1920 is hy beskryf as die mooiste oorlogskip ter wêreld. Hy was 'n nuwe geslag slagskip wat spoed met pantser gekombineer het. Ongelukkig was sy pantser op die verkeerde plekke waar dit nie werklik nodig was nie. Skepe se pantser is veronderstel om die skip se masjinerie en magasyne te beskerm.
Bontkwagga
Die bontkwagga (Equus quagga, vroeër Equus burchelli) is die algemeenste en wydsverspreide kwagga. Vroeër kon die bontkwagga van die suide van Ethiopië deur Oos-Afrika tot so ver suid as Angola en die ooste van Suid-Afrika aangetref word. Tans is die verspreiding egter meer beperk weens menslike aktiwiteite, maar dit is steeds volop in natuurreservate. Die dier staan ook bekend as die vlaktekwagga, bontsebra en Burchellse kwagga.
Mary Castle
Mary Castle (22 Januarie 1931 – 29 April 1998) was 'n Amerikaanse aktrise. Sy was bekend vir haar rolle in die rolprente Criminal Lawyer (1951), Prairie Roundup (1951), en The Lawless Breed (1953), en in die televisiereeks Stories of the Century (1954).
Bergkwagga
Die merrie is 12 maande dragtig, waarna sy geboorte aan 'n enkele vulletjie skenk. Bergkwaggas het 'n moontlike lewensduur van 35 jaar.
Hoogte
Die hoogte van 'n voorwerp is die vertikale afstand tussen die laagste en die hoogste punte van die voorwerp.
Bronkhorstspruit
Geskiedenis
Die dorp het sy oorsprong te danke aan die spoorlyn van Pretoria na Lourenço Marques (nou Maputo in Mosambiek). Die spoorlyn het hierdie gebied in 1894 bereik. In 1904 het CJG Erasmus 'n dorp op sy plaas Hondsrivier uitgelê en die dorp is Erasmus genoem. In 1935 het die dorpsraad weer die oorspronklike naam Bronkhorstspruit gebruik. Die Slag van Bronkhorstspruit het op 20 Desember 1880 tydens die Eerste Vryheidsoorlog hier naby plaasgevind.
Nederduitse Gereformeerde Kerk van Transvaal
Die Kerke verenig
(1) Ná die eerste ontmoeting met die kommissie van Kerke onder die Kruis, het die deputate die predikante geadviseer om die gemeentes met die bediening van Woord en Sakramente te help.
Cyamon vickersi
Cyamon vickersi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cyamon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1864 deur Bowerbank.
Gereformeerde kerk Hentiesbaai
duimnael|links|300px|Die Gereformeerde kerk op [[Hentiesbaai. Links voor is die konsistorie/kantoor. Die ingang is onder die toring en die kerk self by die vier vensters. Die ou blikgeboutjie is toegebou met stene om dit teen die elemente so naby die see te beskerm. Die sentrum is op 25 Junie 1995 geopen.]]
Suzuki Alto
Nissan Pixo
Die Nissan Pixo is die "sustermotor" van die Suzuki Alto met 'n paar noemenswaardige verskille, soos die sierrooster en kopligte. Dit is by die 2008 Paryse Motorskou bekendgestel en is sedert 2009 in Europa beskikbaar. Omrede dit ontwikkel is en goedkoop gebou word in Indië, kan 'n nuwe Pixo vir net onder £7000 gekoop word. Teen die somer van 2013 is die Pixo onttrek uit Britse vertoonlokale.
Jack London
Jack London
New Brunswick, New Jersey
New Brunswick is 'n stad in die deelstaat New Jersey en is ook die administratiewe setel van Middlesex County. Die eerste nedersetters het hulle reeds in 1680 hier gevestig. Gedurende 1720 was die nedersetting New Bruncwick genoem ter ere van koning George I van Groot-Brittanje. In 1730 het Nederlandse setlaars gearriveer vanaf Albany, New York. Gedurende die volgende dekade het New Brunswick 'n belangrike deurgang op die pad tussen Philadelphia en New York geword.
Jack London
Sy bekendste werke sluit White Fang (in Afrikaans vertaal as White Fang - Die Wolfhond) en Call of the Wild in, wat tydens die Klondike-goudstormloop afspeel, asook kortverhale soos To Build a Fire, An Odyssey of the North en Love of Life in. Daarnaas het hy ook oor die Suidelike Stille Oseaan geskryf in verhale soos South Sea Tales, The Pearls of Parlay en The Heathen, en oor die gebied van San Francisco-baai in The Sea-Wolf.
Dena Dietrich
Dena Dietrich (gebore 4 Desember 1928) is 'n Amerikaanse aktrise. Sy is bekend vir haar rolle in die rolprent History of the World: Part I (1981) en in die televisiereekse Karen (1975), The Golden Girls (1985), en Philly (2001).
Kwinana
Kwinana is 'n plaaslike regeringsgebied in Wes-Australië. Dit beslaan 'n gebied van ongeveer 118 vierkante kilometer in die Perth metropool en is ongeveer 40 km suid van Perth se sentrale sakekern met die Kwinana Freeway langs. Kwinana het 287 km se paaie en het 'n bevolking van ongeveer 36 100 in 2014 gehad.
Geriewe
Kwinana is ook die kern vir sleeprenne, 'n grondpad resiesbaan en vele ander motor- en motorfietssporte. Die Perth Motorplex is in Desember 2000 geopen teen 'n koste van AUD$20 miljoen met eetgeriewe, kroeë en beligting vir die stadion. Baie bekende motorsportgeleenthede word op die baan gehou.
Vibeke Ankjær Axværd
Vibeke Ankjær Axværd (gebore 15 Maart 1962) is 'n Deense aktrise. Sy is bekend vir haar rolle in die rolprente Albert (1998) en Albert (2015), en in die televisiereeks Taxa (1997).
Ysberg
duimnael|Ysberg met brug by [[Groenland]] duimnael|Ysberg in die omgewing van Upernavik (Groenland) 'n Ysberg is 'n groot stuk varswater ys wat van 'n gletser of yskap afgebreek het en in die see ronddryf. Die Engelse term iceberg is 'n leenvertaling van die Nederlandse ijsberg. Die digtheid van 'n ysberg is minder as die van seewater, wat beteken dat ysberge in die oseaan dryf. Die digtheidsverskil is egter nie baie groot nie (ongeveer 920 teenoor 1025 kg/m³) en dus dryf slegs omtrent een tiende van die ysberg bo die water. Ysberge kom meestal naby die pole voor.
Seker die bekendste ysbergramp was toe die lynskip, die Titanic, op 14 April 1912 teen 'n ysberg gebots het. Die skip was spesiaal ontwerp om so 'n ramp te oorleef, en is as 'n triomf  van die menslike  vernuf oor die natuur beskou. Maar die Titanic het op sy nooiensvaart na die V.S.A. teen 'n ysberg gebots, en gesink. Altesame 1 519 mense - die meerder­heid van sy passasiers en bemanning - het saam met die skip vergaan.
Honolulu County
Die gekonsolideerde stad-county is volgens die Stedelike Oktrooi van 1907 gevorm en deur die Wetgewende Vergadering van die Gebied van Hawaii bevestig. As 'n munisipale korporasie en jurisdiksie val regeringstake in sy gesag wat in die res van die Verenigde State tradisioneel deur munisipaliteite en counties uitgevoer word.
Simposium
Drinkebroers
"Vir oordeelkundige mans berei ek net drie kraters: een vir gesondheid (wat hulle eerste drink), die tweede vir liefde en plesier, en die derde vir slaap. Nadat die derde een gedrink is, gaan wyse mans huis toe. Die vierde krater is nie meer myne nie – dit is slegte gedrag; die vyfde is om te skree; die sesde vir kruheid en beledigings; die sewende om te baklei; die agtste is om die meubels te breek; die negende is vir depressie; die tiende is vir waansin en bewusteloosheid."
In ooreenstemming met die Griekse deug van matigheid, sou die simposiarg voorkom dat dinge handuit ruk, maar uit Griekse geskrifte en kuns is dit duidelik daar is nie altyd by net drie kraters gehou nie.
Vis (voedsel)
Vis word as voedsel verbruik deur verskeie spesies, insluitend die mens. Vis is 'n belangrike bron van proteïen vir mense dwarsdeur die geskiedenis. In kulinêre en visserykonteks, sluit die term vis ook skulpvis, soos weekdiere, skaaldiere en stekelhuidiges in.
Gruppo PAM
Gruppo PAM S.p.A. is 'n Italiaanse groothandeloorneming wat in 1958 gevestig is en sy setel in Venesië het. Die administratiewe hoofkwartier is in Spinea in die provinsie Venesië geleë. Sy aandele is volledig in besit van die houermaatskappy Gecos S.p.A. Die onderneming se naam is 'n akroniem van die Italiaanse Più a Meno ("Meer vir min"). Die groep bedryf onder meer hiper- en supermarkte, waaronder die bekende ketting Pam.
Yarragadee bron
Die Yarragadee bron word uiteindelik deur reënval aangevul. Hierdie aanvulling geskied deur breuke naby ander bronne soos onder andere die Leederville bron. Daar is ook onderbreking in die lae in die omgewing van die Blackwood-rivier. Tans beraam modelle die aanvulling van die bron op ongeveer 280 tot 340 GL per jaar. Hierdie grondwater bly soms baie jare in die bron en in sommige gebiede is die grondwater meer as 30 000 jaar oud.
Hobhouse
Hobhouse is 'n klein dorpie in die Vrystaat, in Suid-Afrika. Die dorp is 56 km suid van Ladybrand en naby die Caledonrivier geleë.
Bundesliga
Aantal seisoene in die Bundesliga (1963–2010)
Die volgende spanne het al meegeding in die 46 seisoene van die Bundesliga (met die aantal seisoene langsaan):
Hendrik Gerhardus Stoker
Akademiese werksaamhede
Geen lys van akademiese werksaamhede is volledig sonder om te wys op sy redaksionele werksaamhede van onder andere Koers in die Krisis (I, II, en III); S.A.C.U.M.-publikasies; die Bulletin van die Suid-Afrikaanse Vereniging vir die Bevordering van Christelike Wetenskap en die internasionale wysgerige tydskrif in Nederland, Philosophia Reformata, waar hy gedien het sedert 1973.
Oranjerivierprojek
Vanderkloofkanaalstelsel
Kanale aan die linkeroewer van die Oranjerivier voorsien water aan onder andere gebiede tot by Hopetown, Kraankuilstasie en De Aar. Hoewel die Vanderkloofstelsel ontwerp is om aanvanklik 22 400 ha te besproei, sou dit uiteindelik byna 7 keer die oppervlakte tot vrugbare landbougrond omskep.
Eva Marie Saint
Eva Marie Saint (gebore 4 Julie 1924) is 'n Amerikaanse aktrise en vervaardiger. Sy is bekend vir haar rolle in die rolprente On the Waterfront (1954), North by Northwest (1959), Superman Returns (2006), en Winter's Tale (2014).
Johan de Witt
Vroeë lewe en opvoeding
Johan de Witt was 'n lid van 'n ou Nederlandse patrisiër-familie. Sy vader was Jacob de Witt, 'n invloedryke regent en burgher van die patrisiërklas in die stad Dordrecht, wat in die sewentiende eeu een van die belangrikste stede van die dominante provinsie Holland was. Johan en sy ouer broer Cornelis de Witt het grootgeword in 'n bevoorregte omgewing, en sy vader het belangrike geleerdes en wetenskaplikes soos Isaac Beeckman, Jacob Cats, Gerardus Vossius en Andreas Colvius geken. Johan en Cornelis het die Latynse skool in Dordrecht bygewoon, wat by albei broers die waardes en belang van die Romeinse Republiek tuisgebring het.
Akte van Seclusie
De Witt het saam met sy oom Cornelis de Graeff tydens die Verdrag van Westminster in Mei 1654 vrede met Engeland bewerkstellig na die Eerste Anglo-Nederlandse Oorlog. Die vredesverdrag het 'n geheime aanhangsel, die Acte van Seclusie, gehad wat die Nederlanders verbied het om Willem II se seun as stadhouer aan te stel. Hierdie aanhangsel is teweeggebring deur die oorreding van Cromwell, wat van mening was dat aangesien Willem III 'n kleinseun was van die tereggestelde Karel I, dit nie in die belang van sy eie republikeinse regering was dat Willem politieke mag verkry nie.
Tweede Anglo-Nederlandse Oorlog
By die sluiting van die Verdrag van Breda het De Witt nog 'n poging aangewend om die geskil te beëindig tussen die State Party en Orangiste betreffende die posisie van die Prins van Oranje. Hy het voorgestel dat Willem by die bereiking van 23-jarige ouderdom aangestel word as die kaptein-generaal van die Unie; op voorwaarde dat hierdie amp egter onversoenbaar verklaar word met die van stadhouer. Die stadhouerskap is in Holland self afgeskaf. Hierdie Ewige Edik (Nederlands: Eeuwig Edict) is op 5 Augustus 1667 deur die State van Holland aangeneem, en in Januarie 1668 deur die State Generaal erken met 'n stem van vier tot drie.
Joan Caulfield
Joan Caulfield (1 Junie 1922 – 18 Junie 1991) was 'n Amerikaanse aktrise. Sy was bekend vir haar rolle in die rolprente Monsieur Beaucaire (1946), Dear Ruth (1947), The Unsuspected (1947), en The Sainted Sisters (1948).
Wet op Naturellengrond
Die kommissie en sy verslag
Die regering het nie kans gesien om die nodige wetgewing deur te voer nie en die verslag is op die lange baan geplaas.
Sol Plaatje
Op 25 Julie 1913 het ’n "meeting of natives" (om die woorde van Plaatje te gebruik) in Johannesburg plaasgevind. Daar is besluit om ’n afvaardiging na Brittanje te stuur om die Britse regering en volk in te lig oor die gevolge van die aanstootlike wet. Nog ’n kongres is op 27 Februarie 1914 in Kimberley gehou om afgevaardigdes te kies. Op die ou end het vyf afgevaardigdes, Dube, Rubusana, Msane, Mapikela en Plaatje het na Mei 1914 na Engeland vertrek. Op pad Engeland toe het Plaatje begin skryf aan sy boek "Native Life in South Africa". Toe die afvaardiging na Suid-Afrika terugkeer, het Plaatje agtergebly en nog aan sy boek gewerk. Dit is in 1916 voltooi en in Londen uitgegee. In 1921 het Plaatje die Verenigde State besoek. Die volgende jaar is sy boek ook daar uitgegee.
Fossiel
Wat is ’n fossiel?
Hoewel fossiele redelik algemeen regoor die wêreld voorkom, is dit slegs ’n klein hoeveelheid lewendige organismes wat uiteindelik fossiele word. Die meeste lewende organismes ontbind bloot sonder enige teken van agter- of oorblyfsels. Die groot hoeveelheid fossiele in die geologiese rekord reflekteer dus die hoeveelheid kere wat die toestande gunstig was, en preservering van organismes moontlik was.
Vorming van fossiele
Wanneer fossiele vorm kan daar verwys word na verstening of fossilering. Daar is geen verskil tussen hierdie twee terme nie. Beide verwys na die proses waar 'n iets versteen en 'n fossiel vorm, en beide kan gebruik word om hierdie proses te beskryf.
Die term ‘fossilisering’ verwys na ’n verskeidenheid komplekse prosesse wat die preservering van organiese oorblyfsels binne die geologiese rekord toelaat. Die volgende toestande word benodig vir suksesvolle fossilering: Fossiele word tipies gepreserveer binne sedimente wat onder water vorm, omdat die kondisies wat hier bo genoem word meer gereeld in hierdie omgewing plaasvind, en ook omdat die grootste hoeveelheid van die aarde se oppervlak (70+%) met water bedek is. Selfs landgebonde fossiele soos dinosourusbene en organismes wat in amber gepreserveer is, word uiteindelik in sedimente wat onder water gevind word gepreserveer.
Fossilisering kan ook op land plaasvind, maar dit is skaarser en gebeur tot ’n mindere mate. Vir fossiele om op landelike gebiede gepreserveer te word, moet fossiele ’n soort ‘mummifikasie’ ondergaan binne ’n steriele omgewing soos die van ’n grot of woestyn. Tog, in die realiteit, is hierdie fossiele slegs voorbeelde van stadige ontbinding eerder as ’n blywende metode van fossilisering en wanneer sulke fossiele ontdek word, moet dit in ’n klimaat beheerde omgewing (die selfde waarin dit gevind is) gestoor word om verdere ontbinding te voorkom.
Eiers en embrio’s
Die eerste gefossileerde dinosourus eiers is in 1869 in Frankryk gevind. Wêreldwyd is daar al van hierdie eiers by meer as 200 terreine gevind. Soms is daar gepreserveerde gedeeltes wat embrio’s binne die eiers wat behoue gebly het. Indien embrios binne eiers gevind word, kan dit paleontoloë help om die verskillende eiers met die regte spesie dinosourus te pas. Dit help ook paleontoloë om meer te leer van die ontwikkeling van dinosourusse.
Spiere, tendons, organe en bloedvate
Omdat hierdie alles sagte weefsel is, is dit ’n uiters skaars fonds om ’n organisme wat miljoene jaar oud is te vind waar hierdie dele nog volledig is. Sagteweefsel ontbind gewoonlik voor fossilering kan plaasvind.
Victoria Dillard
Victoria Dillard (gebore 20 September 1969) is 'n Amerikaanse aktrise. Sy is bekend vir haar rolle in die rolprente Coming to America (1988), Deep Cover (1992), en Ali (2001), en in die televisiereeks Star Trek: The Next Generation (1987).
Funksionele uitsterwing
Funksionele uitsterwing is wanneer uit historiese verslae blyk dat ’n spesie of groep spesies uitgesterf het, die oorblywende lede van die spesie nie meer ’n belangrike rol in die ekosisteem speel nie of die spesie nie meer voortplant nie.
Breedtegraad
Alle liggings teen 'n gegewe breedtegraad word saamgegroepeer op 'n breedtelyn of parallel, omdat hulle in dieselfde vlak lê en al hierdie vlakke ewewydig aan die Ewenaar is. Breedtelyne buiten die Ewenaar is naastenby klein sirkels op die oppervlak van die Aarde; hulle is nie geodesieke nie, omdat die kortste pad tussen twee punte op dieselfde breedtegraad weg van die Ewenaar moet buig.
Breedteligging en rykdom
Fisioloog Jared Diamond, in sy Pulitzerpryswennende werk Guns, Germs, and Steel, het die punt gemaak dat die Eurasiese landmassa spesifiek baie goed is vir die oorgang vir samelewings van jagter-opgaarder na landbougemeenskappe. Die vasteland strek veel verder langs dieselfde breedteliggings as enige van die ander vastelande. Omdat dit veel makliker is om 'n mak spesie langs dieselfde breedteligging te verskuif as om na 'n warmer of kouer klimaat te skuif, kan enige spesie wat by 'n spesifieke breedteligging ontwikkel is oor die hele vasteland versprei binne 'n relatief kort periode. Daarom geniet die inwoners van hierdie vasteland 'n outomatiese voordeel in terme van 'n vroeër ontwikkeling van landbou, en beskik oor 'n groter keuse van nuttige plante en diere.
Cyclacanthia cloverlyae
Die spons behoort tot die genus Cyclacanthia en tot die familie Latrunculiidae. Die wetenskaplike naam van die spesie is die eerste keer geldig gepubliseer in 2004 deur Samaai, Govender & Kelly.
Nora Cecil
Nora Cecil (26 September 1878 – 1 Mei 1951) was 'n Amerikaanse aktrise. Sy was bekend vir haar rolle in die rolprente His Majesty, Bunker Bean (1925), Midnight Faces (1926), Seven Days Leave (1930), en Street Scene (1931).
Cyclacanthia mzimayiensis
Cyclacanthia mzimayiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Birthe Backhausen
Birthe Backhausen (20 Januarie 1927 – 18 November 2005) was 'n Deense aktrise. Sy was bekend vir haar rolle in die rolprent Katinka (1988) en in die televisiereekse Matador (1978) en Unit 1 (2000).
Groot Wa
Die noordelike poolster, Polaris, kan opgespoor word deur die Groot Wa te gebruik. Polaris is deel van die Klein Beer.
Fynbos
Rietveld
Soos die naam aandui, word rietagtige fynbos (rietveld) oorheers deur hoë lede van die rietfamilie en word dit geassosieer met seisoenale vleilande wat in die winter dikwels oorstroom word, maar in die somer droog is. Dit word gewoonlik aangetref in laagliggende gebiede, van alkaliese sand oor kalksteen tot suursand oor kleiagtige modder. ’n Groot deel van die natuurlike rietveld is reeds vernietig deur veranderings in die dreineringspatrone en ploegwerk. ’n Deel is ook in ’n groot mate geoes omdat dit ’n uitstekende dekriet is. Die blaarlose, rietagtige struike vervang grasse, met vroulik en manlik blomme aan verskillende plante.
Kimberleykoester
Die Kimberleykoester (Anthus pseudosimilis) is 'n klein voëltjie wat endemies is aan die savanne-grasvelde in Suid-Afrika en Namibië. Hierdie voëltjie is eers onlangs beskryf (2002). In Engels staan die voël bekend as die Kimberley pipit.
Identifikasie
Die kimberleykoester soek insekte op die grond. Dit is monogaam, en die wyfie lê 2 tot 3 blou eiers.
Darlingtondam
Aanvanklik was die opgaarvermoë amper 118 miljoen m³. Met die verhoging van die wal in 1935-1936, deur toeslikking genoodsaak, is dit met 23½ miljoen m³ vermeerder. Toe die wal in 1948-1952 vir ‘n tweede keer verhoog is, is die volume van die dam tot net meer as 165 miljoen m³ vergroot. Die besproeibare oppervlakte was daarna net minder as 9 500ha.
Pelsdier
Veredeling
Die bewerkings wat ŉ pels moet ondergaan voordat dit geskik is om in 'n kledingstuk verwerk te word, word die veredelingsproses genoem. Die proses bestaan uit die volgende fases: ontvlesing, looi, skeer, pluk, ontvet, soms kleur en louter. By sommige diere is dit net nodig om die pelsleer te behandel (bisam en marter), terwyl sommige soorte se hare gepluk moet word om die harde kroonhare te verwyder. Dit word met die pels van onder meer ŉ rob en 'n moerasbewer gedoen. Tydens die ontvlesingsproses word die vet en vleis wat agtergebly het, van die vel verwyder. Die vel word gelooi om die leer teen bederwing te beskerm.
Cymbastela concentrica
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Maui
In ekonomiese en demografiese opsig het Maui sedert die 1970's 'n ongekende opswaai beleef. Terwyl die verbouing van suikerriet en pynappels op die ander Hawaii-eilande intussen 'n minder belangrike rol speel, steun Maui se landboubedryf nog steeds swaar op hierdie gewasse, naas ander landbouprodukte soos aartappels en ander groente.
Phyllis Diller
Phyllis Diller (17 Julie 1917 – 20 Augustus 2012) was 'n Amerikaanse aktrise. Sy is bekend vir haar rolle in die rolprente Eight on the Lam (1967), Mad Monster Party? (1967), en A Bug's Life (1998), en in die televisiereeks The Phyllis Diller Show (1966).
V12-enjin
Elke silinderbank is basies 'n reguit-6. Dit is in 'n perfekte balans, ongeag watter V-hoek gebruik word. 'n V12-enjin het nie balansseergewigte nodig nie. 'n V12 wat skuins op 45°, 60°, 120° of 180° van mekaar lê, het 'n gelyke vuurorde en loop gladder as 'n reguit-6. Dit bied 'n gladlopende enjin vir luukse motors, en in 'n renmotor kan hierdie enjin baie ligter gemaak word. Dit maak die enjin meer ontvanklik en gladder. In 'n groot, swaar enjin, kan 'n V12-opset stadiger laat loop word, wat die enjin se lewe heelwat sal verleng.
Geel Trui vir 'n Wenner
Hoofrolspelers
Die bokser, Pierre Coetzer vertolk die rol van mnr. Nel. Bekende beroepsfietsryers soos Alan van Heerden, Ertjies Bezuidenhout en Robbie McIntosh is ook in die rolprent te sien.
Cymbastela marshae
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1992 deur Hooper & Bergquist.
Ierse See
Afhangende van die konteks – histories, kultureel en oseanografies – is daar verskillende uitgangspunte waarvolgens die Ierse See se grense afgebaken kan word. Die Internasionale Hidrografiese Organisasie gee die see se oppervlakte volgens suiwer oseanografiese kenmerke as 46 007 km³, insluitende die Sint George's-kanaal. Die see strek oor 'n lengte van 130 myl (210 km) en is 150 myl (240 km) wyd. Dit word in die noorde deur die Noordkanaal (Engels: North Channel) tussen Noord-Ierland en Skotland en in die suide deur die Sint-Georgekanaal tussen die uiterste suidooste van Ierland en Suidwes-Wallis met die Atlantiese Oseaan verbind.
Clyde Tombaugh
Biografie
Op 18 Februarie 1930 ontdek hy Pluto. Tussen 1930 en 2006 is Pluto as die negende planeet van die Sonnestelsel beskou, waarna dit as 'n dwergplaneet herklassifiseer is. Na dié ontdekking het hy by die Universiteit van Kansas ingeskryf en twee grade in sterrekunde verwerf.
Hy is waarskynlik die mees vooraanstaande sterrekundige wat ooit self melding van VVV's gemaak het. Op 20 Augustus 1949 het hy onder andere verskeie VVV's in die omgewing van Las Cruces in Nieu-Mexiko waargeneem. Hy het die verskynsel as ses tot agt reghoekige ligte beskryf.
Barilla
Barilla is 'n Italiaanse vervaardiger van graankos. Die onderneming, wat sy setel in Parma het, is die wêreldmarkleier in die pastabedryf. 'n Twintigtal handelsmerke, meestal vir graanprodukte soos brood, koekies en versnaperinge, is in besit van die Barilla Groep.
Ruimteverkenning
Eerste ruimtevlug
thumb|220px|Spoetnik 1 was die eerste kunsmatige satelliet wat om die aarde gewentel het, in 1957 op ’n afstand van 939 km, en is kort daarna deur [[Spoetnik 2 gevolg.]] thumb|220px|’n Apollo-module in ’n wentelbaan om die Maan. thumb|220px|Die ruimtevaarder [[Harrison Schmitt van Apollo 17 by ’n groot rots op die Maan.]]
Die eerste geslaagde lansering van ’n satelliet om die Aarde was die Sowjetunie se Spoetnik 1, op 4 Oktober 1957. Die satelliet het sowat 83 kg geweeg en vermoedelik op ’n hoogte van sowat 250 km gevlieg. Dit het twee radiosenders (20 en 40 MHz) gehad wat gebliep het; dit is oor radio's oor die wêreld heen gehoor. ’n Ontleding van die radioseine is gebruik om inligting oor die elektrondigtheid van die ionosfeer in te win, terwyl temperatuur- en drukdata in die duur van die bliepgeluide geënkodeer was. Spoetnik 1 is met ’n R-7-vuurpyl gelanseer en het op 3 Januarie 1958 uitgebrand toe dit weer die atmosfeer binnekom.
Eerste verkennings van hemelliggame
Die eerste kunsmatige voorwerp wat na ’n ander hemelliggaam gestuur is, was Loena 2, wat die Maan in 1959 bereik het. Die eerste sagte landing op ’n ander hemelliggaam was deur Loena 9, wat op 3 Februarie 1966 op die Maan geland het. Loena 10 was die eerste kunsmatige satelliet van die Maan; dit het op 3 April 1966 in ’n wentelbaan gegaan.
Aarde
220px|thumb|Die eerste televisiebeeld van die Aarde uit die ruimte wat deur TIROS-1 geneem is (1960). thumb|links|125px|"Die Blou Albaster"-foto van die Aarde deur [[Apollo 17 (1972).]]
Jupiter
thumb|Jupiter, deur [[Hubble-ruimteteleskoop|Hubble (2014).|links|125px]]
Saturnus
thumb|164x164px|’n Toneel onder die wolke van Saturnus se maan Titaan, in vals kleur en geskep uit ’n mosaïek beelde deur Cassini (2013). thumb|Saturnus, deur [[Cassini-Huygens|Cassini (2004).|links|145px]]
Diepruimteverkenning
Diepruimteverkenning behels die verkenning van die verste streke van die ruimte. Vanweë die enorme afstande word ruimteteleskope gebruik om sterrestelsels en ander verafgeleë hemelliggame waar te neem en te fotografeer. Omdat hulle buite die Aarde se atmosfeer geleë is, word steurings, strale en ligbesoedeling wat grondgebaseerde teleskope kniehalter, uitgeskakel.
Van die bekendste ruimteteleskope is TESS en die Hubble-, Fermi-, Kepler- en Spitzer-ruimteteleskoop. Die James Webb-ruimteteleskoop is in Desember 2021 lanseer en sal ’n resolusie en sensitiwiteit sonder presedent hê van langgolflengte-sigbarelig tot middelinfrarooi. Dit sal Hubble en Spitzer vervang. Die teleskoop het ’n gesegmenteerde primêre spieël van 6,5 meter en is in 'n halowentelbaan om die Aarde-Son-L2-punt.
Cymbastela stipitata
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1967 deur Bergquist & Tizard.
Deon van Zyl
Deon van Zyl is 'n Suid-Afrikaanse akteur en vervaardiger. Van Zyl was die uitvoerende vervaardiger van M-Net se sepie, Egoli: Plek van Goud. Hy het ook bekendheid verwerf vir sy rolle in Die Vlakte Duskant Hebron en Agter Elke Man.
Alexandra DiNovi
Alexandra DiNovi (gebore 7 November 1990) is 'n Amerikaanse aktrise, regisseuse, en skryfster. Sy is bekend vir haar rol in die rolprent Literally (2017).
Janus Nabil Bakrawi
Janus Nabil Bakrawi (gebore 23 Desember 1974) is 'n Deense akteur en skrywer. Hy is bekend vir sy rolle in die rolprent Pizza King (1999) en in die televisiereekse The Eagle (2004), The Killing (2007), en Mille (2009).
Cymbastela tricalyciformis
Cymbastela tricalyciformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.